Az Oktatási és Szociális Bizottság 14 igen szavazattal, tartózkodás és ellenszavazat nélkül az alábbi határozatot hozta:

**184/2016. (VI.08.) OSzB. sz. határozat**

1. Az Oktatási és Szociális Bizottság Szombathely Megyei Jogú Önkormányzatának Szervezeti és Működési Szabályzatáról szóló 34/2014.(XI.3.) önkormányzati rendelet 52.§ (2) bekezdés 1. pontjában foglaltak alapján, a „Vállalatok az Ipartelepi Iskoláért Alapítvány” részére - az Önkormányzat 2016. évi költségvetési rendeletének 8. melléklete, Oktatási ágazat kiadásai „Oktatási, szociális és ifjúsági kiadások - tartalék” sora terhére - 200.000 Ft összeget biztosít az Oladi Általános Iskola Nyitra Utcai Általános Iskolája 60 éves munkáját bemutató iskolatörténeti kötet megjelentetésének költségeire.
2. A Bizottság felkéri az előterjesztőt, hogy a támogatással kapcsolatos teendőket az önkormányzati forrásátadásról szóló 47/2013.(XII.4.) önkormányzati rendeletben foglaltaknak megfelelően végezze el.

**Felelősök:** Rettegi Attila, az Oktatási és Szociális Bizottság elnöke

/dr. Bencsics Enikő, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője

Kovács Balázs, a Köznevelési, Sport és Ifjúsági Iroda vezetője/

**Határidő:** azonnal